महिला यात्री और एयरइंडिया की कर्मचारी ने एक दूसरे को हवाईअड्डे पर जड़ा थप्पड़  
दिल्ली के इंदिरा गांधी अंतरराष्ट्रीय हवाईअड्डे का मामला.
बोर्डिंग करने से मना कर दिया गया जिसके बाद यह घटना हुई.
महिला एयर इंडिया की दिल्ली-अहमदाबाद उड़ान में जाने वाली थी.
हवाईअड्डे के पुलिस उपायुक्त संजय भाटिया ने जानकारी दते हुए कहा, ‘एक महिला यात्री को एयर इंडिया की उड़ान संख्या एआई 019 से सुबह पांच बजे अहमदाबाद जाना था. वह चेक-इन के लिए तड़के चार बजकर 18 मिनट पर पहुंची और उसे बोर्डिंग करने से रोक दिया गया. इसके बाद उसके और एयर इंडिया की एक महिला कर्मचारी के बीच बहस हुई और यात्री ने कर्मचारी को थप्पड़ मार दिया. बदले में महिला कर्मचारी ने भी उसे थप्पड़ जड़ा.’ एयर इंडिया के चेक-इन काउंटर घरेलू उड़ानों की निर्धारित रवानगी से 45 मिनट पहले जबकि अंतरराष्ट्रीय उड़ानों की रवानगी से 75 मिनट पहले बंद हो जाते हैं.(हेडलाइन के अलावा, इस खबर को एनडीटीवी टीम ने संपादित नहीं किया है, यह सिंडीकेट फीड से सीधे प्रकाशित की गई है।)
(हेडलाइन के अलावा, इस खबर को एनडीटीवी टीम ने संपादित नहीं किया है, यह सिंडीकेट फीड से सीधे प्रकाशित की गई है।)